Les principales meyores respeuto la versión anterior son:
#000003
Nuevu tema d’escritoriu (el naranxa da pasu al marrón) ya iconos, con bootscreen nuevu. Mui sobrio y elegante. Resaltar la posibilidá d’usar fondos d’escritoriu que van camudando automáticamente.
#000004
L’asturianu como llingua pa la instalación. Tamién revisáu abondo tol asturianu del sistema, siempre siguiendo la norma de l’Academia 🙂
#000005
Ubuntu One instaláu por defeuto, con 2 GB de baldre pa sincronizar los tos ficheros na ñube.
#000006
Centru de Software d’Ubuntu , la estrella d’esta versión, cola qu’instalar/desinstalar programes más fácil tovía.
#000007
Nueva interface pa remanar el soníu, muncho más cenciella y seleutor pa cada aplicación abierta.
#000008
Cambéu de Pidgin por Empathy, como cliente de mensaxería nel intre. Y les caberes versiones pa programes cómo Gnome 2.28.1, Firefox 3.5.3, Rhythmbox 12.5, y munchos más.
#000009
Grub 2, col que poder tener un arranque gráficu.
Anicia y apaga muncho más rápido.
Posibilidá d’encriptación de los direutorios d’usuariu al completu.
Páxina d’entamu de Firefox n’asturianu.
#000010
Pa baxar el ficheru .iso y quemalu nun CD, puedes facelo dende equí.
#000011
Si quies pedir un CD orixinal de baldre, puedes facelo dende equí.
#000012
Si ya uses Ubuntu, puedes anovar la to versión de baldre, tema que ya tratamos 🙂 Aunque si nun t’atreves, puedes venir el día 21 de payares al taller d’instalación n’Uviéu y anovamóstelu de baldre 🙂
#000013
¡¿Qué faes que nun lu tas baxando ya?! 😉 ¡Esfruta d’ún de los meyores sistemes operativos, de baldre, ensin virus y además n’asturianu! 😀
#000014
Tener un sistema operativu n’asturianu ye gracies al trabayu altruista de too esti equipu de Softastur, si quies formar parte ¡anímate!
#000015
Otros análisis equí, equí, equí y equí. Tamién tienes una perbona guía visual de les novedaes na páxina web oficial.
#000017
Yo mesmu m’atopé qu’anovando nun s’anovó’l Grub al nuevu kernel d’Ubuntu 9.10, apuntando al anterior kernel d’Ubuntu 9.04. L’aida de la comunidá ye la que fae a esti sistema operativu el meyor 😀
#000018
Si vos pasa que tras anovar Ubuntu 9.10 nun anicia, o va perllentu o inestable, casi de xuro que t’apuntando a un kernel que nun-y correspuende. Pa igüalo sigui-y estos pasos:
#000019
Comprobar que ye esti’l fallu:
Pa sabelo, nel arranque aparez el menú de Grub, calca “e” y entrarás na edición del Grub (esta edición perdérase nel siguiente arranque). Ehí tienes qu’apuntar al nuevu kernel, camudando’l númberu de 4 cifres dixebraes por “.” por esti númberu: “2.6.31-14”. Resumiendo ye onde veas esto:
Onde tendrás otru númberu que nun seya 2.6.31-14, y será’l que tengas que camudar por 2.6.31-14 😉
Agora arranque calcando Ctrl+B p’aniciar Ubuntu 9.10, pero apuntando al nuevu Grub.
Si too te furrula, ya sabemos onde ta’l fallu 😀 Y agora hai que facelo persistente, ye dicir, configuralu pa los siguientes arranques.
#000020
Una vegada aniciemos Ubuntu, calcamos Alt+F2, salnos una ventana y escribimos el comandu:
Nos pedirá la clave del nuestru usuariu.
Lluéu vamos al direutoriu /boot/grub y calcamos col botón drechu del mur nel ficheru “grub.cnf”, vamos a la llingüeta Permisos y dicimos que’l propietariu y el grupu puede lleer y escribir n’esti ficheru. Tamién taría bien copialu, pa tener una copia de seguridá d’esti ficheru que ye mui importante.
Agora calcamos 2 vegaes nesi ficheru p’abrilu (nos lo abrirá col Gedit), y camudamos el kernel vieyu (remembra apuntar el númberu pa sabelu agora) pol nuevu (el 2.6.31-14) en toles entraes que veamos. Grabamos y reaniciamos. Ya too debería tar perfeuto 🙂
#000021
Esti artículu espublizóse'l 29 d'Ochobre de 2009 a les 29 d'Ochobre de 2009 y ta guardáu en Noticies. Etiquetes: asoleyáu, karmic koala, ubuntu 9.10.
Puede tar al corriente de los comentarios d'esti artículu gracies al feed RSS 2.0.
Los comentarios y los trackbacks tan zarraos.
#000022
15 comentarios al rodiu de “Asoleyáu Ubuntu 9.10 (Karmic Koala)”
#000023
Anovando’l sistema! faltenme entá al rodiu de 6 hores diz esto... voi alloriar aqui delantre...
#000025
a ver si nun tengo tantos problemes como pa instalar la 9.04... si veo que tengo dalgún problema yá vos consulto pel chat, ¿d’alcuerdu?
#000026
Copiote la imaxe del Koala 😛
#000028
Xuanín, pa cualisquier problema, equí tamos.
Si necesites falar por teléfonu pa dalguna dulda/problema, avisa con un corréu priváu en 
#000029
Que prestosu l’instalador y la presentación que vien darréu n’asturianu!
#000030
Una entrugina, na semeya del alministrador de discos sal un avisu: ‘disk has many bad sectors’. A mi tamién me sal y nun sé porqué nin que tengo que facer...
#000031
Un saludín y gracies a toos pol trabayu y les hores qu’echasteis p’algamar esto!
#000032
Pues eso Rieḷḷu 😉 Que tienes el discu duru con sectores frayaos y va siendo hora que camientes en facer una copia de seguridá cuanto menos, ya que puede cascate en cualisquier momentu 😉
Realmente ye una ventaxa enorme respeuto a Windows (que nun avisa de na), y acabes con TOO frayao porque’l discu duru morrió y nun t’avisó de na.
#000033
Xuanín ¿qué tal l’anovamientu? 🙂
#000034
Yá fice l’anovación y anque costome al principiu, dábame dellos erros que nun me dexaben continuar, yá teo Ubuntu 9.10 y toi percontentu.
Más guapu, más rápidu al apagar (préndeme más llentu), etc. Y sobre too percenciello de facer, l’anovación digo.
#000035
Ubuntu nun da más qu’allegries.
#000036
3,20 de la mañana. Ubuntu 9.10 instaláu. Fue un partu un pelín dificil y pensé que acababa en cesárea (pantallazu gris y portátil que nun arrancaba, l’anovamientu pusome cardiacu!). Baxé ISO, grabela, pusela nel portátil y arranqué ofreciendo unes veles a la santina. Marcho pa la cama encantáu y con dalgunes coses más clares. Que con 4 díes de experiencia linuxera ya fice la mio primera instalación (la primera primera ficieronmela unos chavales nun party en Xixón,jeje). Que la instalación desde el DVD fue demasiao rápida y senciella, hasta mosquéa (coses del subconsciente windows). Y que gracies, munches gracies pol trabayu que facéis. Saludos y bones nueches.
#000037
Daviz: Nun son fallos, ta entrugandote que quies facer coles tos configuraciones actuales 😉 Ye dicir, si quies anovar el Grub, anovar les regles d’ufw...
#000038
En too casu, si teneis cualisquier problema o dulda, avisa-y equí ya igüavosmolo de la manera que seya (quedando en persona, per teléfonu, per email, per chat...)
#000040
Un saludu y gracies ¡valientes! 😀
#000041
Primer problema cola nueva versión 9.10
#000042
Fuéseme’l soníu. Güei prendi l’ordenador y nun s’oi un res
#000043
@Daviz: Botón drechu sobre l’iconu del altavoz y seleiciona “Preferencies de soníu” nel área de notificación y mira que nun heba na desactivao o mudo 😉
Tamién preba a anovar de nueves. Salieron güei unos pocos anovamientos.
Dinos que pasó colo que te digo
#000044
Tuve falando con Daviz y parez que ye un problema de que desinstaló llibreríes, y quedó ensín tarxeta de soníu configurada. Yo nun se como forzar la deteción y configuración de la tarxeta actual (si dalguien lo sabe que lo diga 😉
En too casu, lo más rápido será facer una copia de seguridá de los documentos y formatear, porque siguir investigando sería como’l dichu: “Val más el collar que’l perru” 😛
#000045
holaaa, yá vos mandé un corréu a ver si m’ayudais que tengo dalgún problema... bueno, más bien unos cuantos, resumen:
#000046
– GRUB del 9.04 -> intenté facer lo que dicís de calcar “e” en GRUB y editar el numeru de Kernel, pero nun se como se fai, asique prefiero nun rabilar nun vaya ser el demo...
#000047
– nun me funciona la pantalluca esa que tienen los portátiles pa mover el ratón...
#000048
– nun tien soníu, igual ye lo mesmo que-y pasa al compañeru Daviz y desconfiguré la tarxeta soníu...
#000049
Toles tos incidencies (ensín soníu, llento, inestable...) apunten a que tas arrancando una versión de Kernel que nun ye la cabera, al anovar, entrugote si anovar el ficheru del grub, y caltuviste la opción por defeutu que ye dexar la que ta (yo toi escontra de que por defeutu seya esa, y non “anovar”).
#000050
Cuando arranque’l grub (ves la pantalla onde escoyer el sistema), calca “e”, y llueu camuda onde aparez el kernel (son 4 númberos dixebraos por “.”) a esti númberu: 2.6.31.14
Y lluéu creo que calques Ctrl+B p’arrancar el sistema (creo que ye Ctrl+B, ponte “boot” p’arrancalo).
Asina si te furrula, avisa, y digote como camudar pa siempre l’arranque 😉
#000051
Si nun yes a facelo, nun t’esmolezcas y avisanos otra vegada 😉
#000052
agora ties de decime como fago pa ponelo que m’arranque bien... x corréu por favor que güei nun voi tar disponible en tol día...
#000053
gracies por todo, y n’horabona pol trabayu!
#000054
todo llisto... ya consigo que m’arranque guai col 9.10 y nun hai fallu nengún: soníu activáu y todo bien.
#000055
munches gracies pol esmolecimientu. talluéu!
#000056